Tyrell Wellick. Tumhaaray saath kaam karnay mein maza aayega.
Mujhay tum khoobsurat lagti ho. Main tumhein ghar le jaana chaahta hoon.
Detectives aaye thay. Woh tum se baat karna chaahtay hain.
Unko chhat pe aik laash mili hai.
Aur tum donon hee marhooma Sharon Knowles ko jaantay ho?
Agar tum iss family mein rehna chaahtay ho tou tumhein yeh theek karna hoga.
Kal humaaray network mein koi ghus gaya tha.
Uss server ko honeypot rehna hoga.
Humaaray paas Tyrell Wellick se khaas ehkaam aaya hai
ke jaisa kaha hai waisa kiya jaaye.
Koi wajah hai ke hum milay hain.
Humaaray darmiyaan kuch hai, main dekh sakta hoon.
Tum woh nahin dekh rahay jo tumhaaray oopar hai.
- Aur kya hai humaaray oopar hai? - Khuda.
Tyrell Wellick jaa chuka hai.
Main iss SUV mein uthta hoon aur duniya tabah honay waali hai.
Hum wahaan hack ki tafteesh kay liye thay.
Aur phir hum mushkil mein thay.
Jo tumhein chaahiye, woh mujhay bhi chaahiye.
Koi mujh se baat karnay ki koshish kar raha hai.
Twenty fifth and eighth.
Stage Two.
Femtocell. Backdoor.
Main chaahta hoon ke yeh band hojaaye.
Main tumhein goli nahin maarna chaahta, lekin main kar doon ga.
Main ne kaha tha ke hum aakhir mein saath hee kaam kar rahay hongay, Elliot.
Hack ki raat yaad karo.
Yaad hai tumhaaray saath kya hua tha?
Kya hai?
Woh ho raha hai.
Yeh aisa hai jaisay kuch zinda hogaya ho.
Aik minute. Elliot, please.
Humein iss baaray mein baat kar leni chaahiye.
Nahin!
Dekha abhi kya hua?
Ruko, ruko, ruko! Tumhein samajh nahin aaraha ke abhi hua kya hai?
Bandooq atak gayi thi sirf.
- Yeh dobaara nahin hoga. - Nahin! Nahin! Nahin! Yeh ishaara hai.
Tum samajh nahin rahay ho? Yeh ishaara hai!
Kis baat ka ishaara?
Jab tum ne mujh se kaha tha, ke main woh nahin dekh raha jo mere oopar hai
bas woh dekh raha hoon jo saamnay hai.
Kya bakwaas kar rahay ho?
Hum...
...Khuda hain.
Tum waaqayi paagal ho.
Tum ne mere saamnay bandooq rakhi aur chala di.
Aur phir bhi, main yahaan khara hoon, tum se baat kar raha hoon.
Iss mein ittefaaq ka kitna haath hai?
Pata nahin, lekin cheezein hoti rehti hain.
Yeh koi ittefaaq nahin tha.
Yeh Khuda ka kaam tha.
Aur uss ne humein mad'oo kiya hai apnay halqay mein
iss tehreek ko chalaanay kay liye.
Tumhein kisi ne mad'oo nahin kiya hai, tum zabardasti ghus gaye ho.
Tumhaaray plan mein kuch aur bhi hai.
Tum bhi yeh jaantay ho ke iss akele hack se Evil Corp tou khatam nahin hogi.
Aik dafa unhein ehsaas hojaaye ke woh data waapis nahin laa saktay,
tou woh log usko waapis banaanay ka tareeqa dhoond lein gay.
Aur wahaan tumhein meri zaroorat paregi.
Abhi bhi nahin samajh aaraha tumhein?
Pehli baar jab hum milay thay, mujhay kuch mehsoos hua tha humaaray darmiyaan.
Yehi mehsoos hua tha.
Aik ajeeb sa connection. Aik taa'luq.
Humaari qismat mein saath kaam karna hai.
Yeh sab iss hee liye hua hai.
Saath kaam? Tum aik paagal ho.
Main tumhaara bharosa kaisay karoon?
Phir se goli chalaao.
Main qismat ka faisla maan loon ga.
Chalaao!
Acha, cartoon,
tum sahih ho.
Iska agla marhala hai
aur aaj raat kay baad, mujhay nahin pata mujhay kis ka sahaara milega.
Main tum se madad le sakta hoon.
Shukriya, Elliot.
Main tum se pyaar karta hoon.
Kuch cheezein na kahi jaayein tou behtar hota hai.
Ankahi baatein, pata hai?
Baith jaao.
Yeh lo.
Aur tum shaayad sab se sahih aadmi ho jo mujhay bacha sakta hai
mujh se.
- Yeh uski gaari hai? - Haan.
Woh kab aaye thay?
9 bajay kay baad.
Tum pehli dafa iss goray ko dekh rahay ho, Tyrell Wellick ko?
Haan.
Baaqi crew ka kya?
Nahin, unka koi nishaan nahin hai.
Acha, theek.
Chalo chalein.
Tumhein pata hai kya karna hai,
pehle mujhay thori taqreer karne do,
aur bandoqein nikaalnay se guraiz karna
jab tak ke woh hero banna na shuru kardein
Chalo.
Pontiac kaisi chal rahi hai?
Koi shikaayat nahin.
Haan. Main ne kaha tha yeh paaedaar hai.
Woh log kuch hafton tak data decrypt karnay ki koshish karein gay.
Jab yeh naakaam hojaayega, woh log paper records jama karein gay
local town halls aur pooray mulk kay banks se.
Tajaaweez, qarz kay record, bank statements.
Yeh humaara nishaan hai.
Main jaanta hoon E Corp pe kaunsi team ko yeh kaam diya jaayega
aur uska tareeqakaar.
Tumhaaray talaffuz se mein samjhoon ga ke tum Tyrell Wellick ho.
Tum kaun ho?
Main aisa nahin karoon ga.
Mr Wellick, main aap se kuch sawaal kay jawaab chaahta hoon.
Kya kisi ne aap ko yahaan aatay huay dekha tha?
Mr Wellick?
Kya kisi ko pata hai ke aap yahaan hain?
Nahin.
Kya woh baahir SUV aap ki hai?
Haan.
- Mujhay chaabiyaan chaahiye hongi. - Yeh kya bakwaas hai?
Main thori dair mein tum se baat karta hoon.
Chalein, Mr Wellick.
Meri darkhuaast kaafi maamooli rahi hain abhi tak.
Phone, bhi.
Kya aap ko gaari chalaana aati hai?
Haan ya na.
- Haan. - Achi baat hai.
Main chaahta hoon ke tum 17th and 6th tak lejaao humein,
iski gaari wahaan kay parking lot pe rakho.
Yeh dash mein rakho, yeh lo.
Aur chalay jaao. Khayaal rakhna ke koi dekhe nahin.
Aur phir ghar jaao aur chhupay rehna.
Theek hai? Acha, Mr Wellick, chalo chalein.
Koi kahin nahin jaa raha jab tak tum yeh na bataado ke...
Agar tum mujhay dekh rahay ho,
iska matlab hai ke tum larko ne kuch garbar kardi hai.
Tou, tumhaara dost, James. E Corp IT, haina?
Tumhaari honey pot ki darkhuaast poori karnay kay baad
uss ne Gideon Goddard se raabta kiya,
jis ne FBI ko saara qissa bata diya.
Aur phir, khair...
mujhay mazeed kuch bataanay ki zaroorat hai?
Jahaan tak mujhay samajh aaraha hai,
aaj ki raat thori bigar gayi. Abhi bhi main meherbaan ho raha hoon.
Aur agar main "na" kahoon?
Mr Wellick, jald hee,
tum qaanon kay sab se matloob shakhs ban jaaogay.
Sab tumhein dhoond rahay hongay.
Jaisay Bin Laden ko dhoond rahay thay.
Jo aaj tum dono ne kiya hai usko mad-e-nazar rakhtay huay.
Ab tumhaaray jail se baahir rehne ka main waahid aasra hoon.
Lekin, haan, agar tum khud koshish karna chaahtay ho
tou zimma tumhaara.
Aur main tumhaaray Swedish Fish ka aik dabba khatam karnay se pehle
yahaan se nikal loon ga.
Tumhein jaana chaahiye.
Mujhay yahaan kitnay waqt tak rehna hoga?
Kuch keh nahin saktay abhi.
Agar tumhein apni biwi se raabta karna buhat zaroori hai
tou humaaray paas mehfooz tareeqay hain yeh karnay kay liye.
Mujhay bas thora waqt dou iss par kaam karnay kay liye.
Nahin.
Koi raabta nahin.
Agar main yahaan zyaada dair rehne waala hoon tou
jitna faasla main rakh sakoon utna hee mere liye behtar hai, aur uskay liye bhi.
Main iss hee tarah iss ko jhail sakta hoon.
Theek hai.
Acha, tou main har thoray din mein tumhein dekhne aaon ga.
Yeh dekhne ke tum theek ho.
Tum jaa rahay ho? Elliot ka kya?
Humein kaam karna hai.
Mujhay bola gaya hai ke uska intezaam ho gaya hai.
Mujhay apni bandooq waapis chaahiye hogi.
Agar main yahaan akela rehne waala hoon, tou mujhay hifaazat ki zaroorat hogi.
Aas paas ki 37 acres zameen humaari hai
chaaron taraf ground sensors lagay huay hain, IR motion camera faulaadi darwaazay.
Yeh jagah aik chastity belt ki tarah hai.
Kuch andar nahin jaayega.
Tum mehfooz rehna chaahtay ho?
Iss jagah se kahin mat jaana.
Elliot Alderson?
Kya tum Elliot Alderson ho?
Mr Alderson, aap ko giriftaar kiya jaata hai
aik computer ka ghair qaanooni istemaal karne kay jurm mein,
computer mein ghusna, aur deegar sangeen jaraaem.
Yeh hacking aur chori kay jurm mein giriftaar hua tha.
Isko 8 maheenay ki saza sunaayi gayi hai.
Hum ne kaarwaayi mein mudaakhlat ki koshish ki
lekin woh buhat jaldi hua.
Uss ne foran hee tamaam ilzaamaat ka iqraar kar liya.
Choonke tumhaari shamooliyat
iss operation mein barh gayi hai,
Mujhay lagta hai ke ab tumhein angraizi seekh leni chaahiye.
Main ne suna hai ke Rosetta Stone istemaal mein kaafi aasaan hai.
Elliot ki giriftaari kay mutaaliq,
Mr Alderson ko humaaray andar kay aadmiyon se milwaao.
Usko hifaazat ki zaroorat hogi.
Aur payroll kay baaray mein afsaraan ko dekho.
Aik early release plan par kaam kartay hain.
Woh khud hee jail gaya hai.
Woh paagal hai.
Kya meri darkhuaast ne tumhein uljha diya?
Samajh gaya.
Behtar.
Meri agli appointment ko andar bhej dou.
Mera yeh tajassus duur karo.
Mr Alderson ne kya churaaya?
Mazloom ka kutta.
Flipper.
Aur main sab se acha naukri dene waala sadar hoon ga, mere khayaal se.
Tou yeh tumhaara ghar hai.
Tumhaaray gharon mein se aik.
Main kabhi iss jazeeray pe nahin aaya.
Pata hai yeh Google Maps par bhi nahin aata.
22 minute mein tum New York waapis jaa rahay ho.
Oh ya khuda!
Tum mujhay 4 ghantay ki parwaaz karwaanay kay bajaaye phone bhi kar saktay thay?
Meri qamar mein dard hogaya.
Main chaahta hoon ke tum Tyrell Wellick ki saakh ki bahaali shuru karo.
Woh E Corp ka saabqa mulaazim hai jis par Five-Nine hack ka ilzaam lagnay waala hai.
Chaahay kitna hee mashhoor kyun na hojaaye yeh
yeh zaroori hai ke uski saakh barqaraar rahay.
Kitna mumkin hai ke Obama uskay peechhay jaaye?
Log har uss baat ka difaa kartay hain jis se woh nafrat karta hai.
Acha aik aur kahaani hai jis ki tehqeeq main chaahoon ga ke tum karo.
Main chaahta hoon ke tum fsociety ki buniyaad Irani sarzameen par rakho.
Iran, haan?
Woh bhi gandumi hai, zyaada mushkil nahin hona chaahiye.
Aik aakhri baat,
Mere paas aik mumkina umeedwaar hai sadar bannay kay liye
aur main chaahta hoon ke tum uski himaayat karo.
Main ne apnay career mein hazaaron rozgaar kay mawaaqay faraaham kiye hain.
Hazaaron.
Dekho, mulk bebas hai, lekin yeh nahin kar saktay.
Matlab yeh banda bilkul sar phira hai, haqeeqat se bilkul naa-aashna hai.
Tum usay qaaboo mein kaisay karogay?
Sahih dori ghumaao tou kath putli waisay hee naachti hai jaisay aap chaahtay ho.
Sahih? America ko phir se behtareen banaao.
Main yeh kehta hoon.
Doctor Payne resonator bomb kay saath.
Roko usay!
Main ne saari lift dekh leen, Matt.
Woh yahan nahin hai.
Hona chaahiye.
Dhoondti raho.
Mr Wellick?
Main Mr Williams hoon.
Please, aaiye, aaiye. Baithye.
Chai lain gay?
Main Soderblanding laaya hoon, sirf aap kay liye.
Nahin, main theek hoon.
Aap ko yahaan koi pareshaani tou nahin?
Aap kay paas har zaroorat ki cheez hai?
Nahin.
Main 4 din se yahaan akela hoon.
Kya ho raha hai? Elliot kahan hai?
Elliot kahaan hai, yeh aik dilchasp kahaani hai,
aur mujhay iss hee kaam se bheja hai yahaan
ke main aap ko yeh samjha sakoon.
Please baithye.
Pehle, mere kuch sawaal hain.
Aap Elliot kay saath kaam kar rahay thay
Stage Two pe, apni bad qismati se pehle.
Theek haina?
Haan, aur humein uss par kaam karna shuru karna chaahiye.
E Corp apna recovery program shuru kar chuka hai.
Humein apni research shuru karni hai.
Hum apna waqt iss tarah zaaya nahin kar saktay.
Chaar din waisay hee buhat zyaada waqt hai.
Haan khair humaaray tumhein wasaael faraaham karnay se pehle,
mujhay yahaan bheja gaya tha tumhaari hum se wafaadaari ki tasdeeq kay liye.
Hum iskay baaray mein buhat sanjeedgi barat'tay hain
jab hum kisi kay saath iss paimaanay par kaam kartay hain.
Tumhaara matlab hai Dark Army?
Bilkul, main tumhaara wafadaar hoon. Tum humaaray saathi ho.
Kya tum ne Sharon Knowles ka qatal kiya hai?
Kya?
Kya tum ne Sharon Knowles ka qatal kiya hai?
Main samajh nahin paa raha.
Idhar udhar mat dekho. Meri taraf dekho.
Kya tum ne Sharon Knowles ka qatal kiya hai?
Iska uss se kya taaluq...
Kya tum ne Sharon Knowles ka qatal kiya hai?
Nahin.
- Kya tum apni biwi se muhabbat kartay ho? - Yeh kya hai?
- Kya tum apni biwi se muhabbat kartay ho? - Bilkul karta hoon!
Kya tumhaara apni shaadi kay baad kisi aur kay saath rishta raha hai?
Idhar udhar mat dekho. Meri taraf dekho.
Kya tumhaara apni shaadi kay baad
- kisi aur kay saath rishta raha hai? - Nahin.
- Kya tum mujh se wafadaar raho gay? - Haan.
- Kya tum E Corp se nikaalay gaye thay? - Nahin. Main ne khud chhora tha.
Kya tumhein dar hai ke tum apnay baap jaisay na ban jaao?
Kya?
- Kya tum apnay baap se nafrat kartay ho? - Nahin.
- Kya tum mujh se wafadaar raho gay? - Haan.
Kya tum ne Sharon Knowles ka qatal kiya hai?
Bas buhat hogaya.
Kya tum ne Sharon Knowles ka qatal kiya hai?
Main ne kaha "Nahin!"
- Kya tum apnay baap se nafrat kartay ho? - Nahin.
- Kya tum apni biwi se muhabbat kartay ho? - Bilkul karta hoon.
- Kya tumhein naukri se nikaala gaya tha? - Nahin.
- Kya tum mujh se wafadaar raho gay? - Haan.
Idhar udhar mat dekho. Meri taraf dekho.
Kya tum apnay baap se nafrat kartay ho?
Kya tumhein dar hai ke tum apnay baap jaisay na ban jaao?
Bas buhat hogaya.
- Kya tum E Corp se nikaalay gaye thay? - Bas buhat hogaya.
Kya tum ne Sharon Knowles ka qatal kiya hai?
- Kya tum mujh se wafadaar raho gay? - Haan.
Kya tumhaara apni shaadi kay baad kisi aur kay saath rishta raha hai?
Haan.
Kya tum ne kabhi apni biwi ko dhoka diya hai?
Nahin.
Kya tum apnay baap se nafrat kartay ho?
Haan.
Kya tum E Corp se nikaalay gaye thay?
Haan.
Kya tumhein dar hai ke tum apnay baap jaisay na ban jaao?
Haan.
Kya tum ne Sharon Knowles ka qatal kiya hai?
Haan. Haan. Haan.
Kya tum mujh se wafaadaar raho gay?
Nahin.
Main nahin honga.
Lekin main Elliot se hamesha wafaadaar rahoon ga.
Tumhein Stage Two ki tayyari yahin se karni hogi
jab tak hum aik mustehkam headquarter na bana lein.
Hum tumhein tamaam wasaael faraaham karein gay jaanch partaal shuru karnay kay liye.
Tumhein aik phone aur laptop milay ga
aik aisi satellite kay saath jo humaaray qaaboo mein hogi.
Mazeed hidaayaat mil jayein gi.
Hum iss operation ka naam Red Wheelbarrow rakh rahay hain.
Yeh Mr Alderson ki darkhaast thi.
Lekin tum ne abhi tak mujhay bataaya nahin hai.
Elliot kahaan hai?
Aap kay liye aik collect call hai
Queensboro Correctional Facility kay qaidi ki.
Yeh call record ki jaayegi.
Manzoor hai tou aik dabaaiye.
Hello?
Kya yeh waaqayi tum ho?
Kaun hai yeh?
Subha bakhair, Elliot.
Gore Vidal ki tasneef Death Likes It Hot.
Pehla Chapter.
Peaches Sandoe ki maut, woh bona aik paagal haathi kay haath se,
ya yoon kaho paaoon se, circus kay sideshow mein, Madison Square Gardens pe
pehle aik haadsa maana gaya tha,
aik aisa saaneha jo waqtan-fa-waqtan sunnay mein aata hai
agar aap aik circus chala rahay hon, donon, haathi aur bonon kay saath.
Tum pareshaan lag rahay ho.
Elliot tha.
Woh ajeeb bartaao kar raha tha.
Mujhay hairaani nahin hui iss baat se.
Mere saath thori dair kay liye baahir aao.
Jam kay kharay ho, mazbooti se pakaro, aur ghumaao tanay pe.
Mujhay kaam pe lagna chaahiye.
Agar tum mohtaat na rahay tou tum wahaan oopar akele aisay paagal hojaaogay.
Yehi tareeqa hai iss kaam ko behtar karnay ka.
Tawaazun rakhna zaroori hai.
Chalo main tumhein doosra bhi kar kay dikhaata hoon.
Main yeh bachpan mein karta tha.
Tum ne yeh karna kyun chhora?
Kyunke mujhay nafrat thi iss se.
Aur bhi behtar hai yeh tou.
Yeh raha femtocell.
Malware install ho chuka hai.
Bas ab tumhaaray isko behtar banaanay
aur antenna waala kaam karnay ki zaroorat hai.
Sahih.
Aaj raat ko karta hoon main yeh.
Raat ko?
Abhi karo isay, hum schedule pe chal rahay hain.
Ghar mein humaaray paas aur pareshaan kun cheezein hain.
Angela ko iss hack kay liye tarbiyat dena buhat mushkil raha hai.
Kya hua? Tum ajeeb bartaao kar rahay ho.
Tum ne kabhi yeh sab na karnay kay baaray mein socha hai?
Bas chhor dena yeh sab.
Matlab hum aik normal joray ki tarah nahin ho saktay
jo paani kay bill ki shikaayat karta hai
aur Budapest kay chhuttiyon kay packages dhoondta hai?
Mujhay pata tha ke mujhay tumhaaray saath rishtay mein nahin parna chaahiye.
Acha.
Mazaak kar rahi hoon, paagal.
Dekho.
Hum aik toofaan kay saamnay kharay hain, jo tham nahin raha.
Lekin tham jaayega.
Shaayad phir hum Budapest kay baaray mein soch saktay hain.
Wh besabri hai iskay maamlay mein. Tou isko jald hee waapis le aana.
Woh aik kaam hai.
Hamesha thi.
Agar kuch garbar hui, tou woh mehfooz hai, tum nahin.
Tum mujhay yeh kyun bata rahay ho?
Uski fikar karna chhor do.
Yaqeen maano.
Alvidah.
Isko jitna jaldi ho sakay sheher waapis jaana hai.
Yeh jo izaafi code hai yahaan pe.
Android malware jo hai, iska humaaray mansoobay se koi taaluq nahin.
Main tum se kyun keh raha hoon yeh sab.
Elliot aur mujhay iss par saath kaam karna chaahiye.
Agar hum aik kamray mein hotay tou yeh hogaya hota ab tak.
Hogaya?
Kaisay ho?
Socha iss se tumhaara mood acha hojaayega.
Iss se tumhein puraanay dinon ki yaad aayegi.
Main samajhta hoon ke tum ne khabar dekh li hai apni biwi kay talaaq ki.
Suno, har cheez par yaqeen mat karo jo parhtay ho.
Yeh akhbaar, yeh bakwaas se bharay hotay hain.
Dekha kis tarah inn se Richard Gere ki zindagi taqreeban tabah hogayi,
aur woh aik acha adaakaar hai.
Bunyaadi khauf, sahih keh raha hoon na?
Jis ko bhi kuchal kay badla gaya ho
woh rab ki baargaah mein daakhil nahin ho sakta.
Deuteronomy 23-1.
Aray.
Dhoop kay chashmay laanay kay liye shukriya.
Ruko! Hilna mat!
Haath oopar karo!
Haath oopar!
Haan main usay hee dekh raha hoon abhi.
Jee, sir.
Main ne coordinates GPS mein daal diye hain.
Main aik ghantay mein wahaan puhanch jaaoon ga.
Jee, sir, U-FAP, isko lock down pe rakhoon ga.
Acha, Mr Wellick, mujhay aapko bataana hai
ke aap muqaami taur pe qaid kiye jaa rahay hain
saza se bachnay kay liye ghair qaanooni faraar kay jurm mein.
Main aapko FBI kay hawaalay kar doon ga jahaan aap ko wafaaqi taur pe saza milegi.
Mujhay yaqeen nahin aaraha ke yeh waaqayi tum ho.
Mujhay abhi ehsaas hua.
Kya aap angraizi boltay hain?
Tum ne mujhay abhi promotion dilaaya hai, tumhein pata hai yeh?
FBI kay tumhein le jaanay se pehle, main tumhaaray saath aik selfie loon ga.
Kisi ko bhi yaqeen nahin aayega.
Tum theek ho?
Aakhir kaar.
Main soch raha tha ke tum log aik ghor sawaar fauj bhejo gay.
Tum aur tumhaari paheliyaan.
Main yahaan pehle hee aajata agar tum ne mujhay pata de diya hota tou.
Mujhay aik math ka sawaal hal karna para iska pata lagaanay kay liye.
tum khush qismat ho ke main ne woh area sambhaal liya tha
aur iss baat ka khayaal rakha ke Wellick se mutaaliq
saaray saboot seedhay mere paas aayein.
Lekin mera aik police waalay ko maarnay ka koi iraada nahin tha.
Agar woh wahaan kay muqaami police waalay ko bata deta tou?
Aur agar tum apna kaam kar lete.
Tumhein samajhna hoga ke main kahaan se aaraha hoon.
Ab mujhay kaam pe buhat zyaada maslay ho rahay hain
aur meri duniya mein iss se shak paida hota hai.
Shak unn haalat ki wajah se jo tum logon ne paida kiye hain.
Main China mein aik police muqaablay se bach kar nikla hoon.
Uski charcha abhi khatam nahin hui hai.
Wahaan police muqaabla kyun hua tha?
Kya pata?
Kyunke tumhaara boss paagal hai.
Aur ab iss FBI hack kay baad,
iski wajah se hum aik toofaan mein phansay hain.
Cheezein hoti rehti hain.
Aaj humaara acha din nahin tha lekin hum ne sambhaal liya.
Hum?
Main ne sambhaala hai yeh.
Haan.
Sahih.
Main bhool gaya tha, ke tum logon ki meri koi parwah nahin hai.
Aisa dobaara nahin hona chaahiye.
Paagal aadmi.
Iski baat pe dehaan mat do, yeh aik saamp hai.
Aisa aadmi jo tumhaara gala cheer deta hai jab tum paadtay ho.
Tou, tum bataana chaahogay ke yeh kya tha,
iss tarah bhaagna?
Tum aur main, humaari kahaaniyaan alag hain.
Main matloob nahin hoon sadi kay sab se sangeen jurm kay liye.
Main khaamoshi se kaam karta hoon.
Lekin hum dono ne apnay kaam se shaadi ki hui hai
chaahay woh khud se ho ya zabardasti.
Yeh keh dene kay baad,
mere betay mere liye sab kuch thay.
Masla yeh hai ke main ne sab bigaar diya.
Iska ehsaas buhat dair mein hua.
Aur jab meri biwi mujhay chhor kar gayi, woh unhein saath le gayi.
Kya hua?
Main khoya hua tha, bilkul tumhaari tarah.
Aur beshumaar lakri kaatnay kay baad,
mujhay ehsaas hua ke mujhay zindagi mein unki zaroorat hai.
Lekin main jaanta tha ke mere andar buhat zyaada sabar hona chaahiye.
Aur jab waqt sahih tha,
main apni biwi ko saabit kar saka ke main aik acha kamaanay waala,
aik acha baap aur aik acha aadmi hoon.
Aur ab, raat ko jab main ghar jaaoon ga
mere bachay bhaag kay aayein gay aur mere galay lag jaayein gay.
Hum Jiffy Pop banaayein gay aur saath mein Big Brother dekhein gay.
Jab yeh kaam khatam hojaayega,
tumhaaray paas mauqa hoga sab theek karnay ka.
Aur phir tumhaari biwi aur beta,
din kay aakhir mein bhaag kar aayein gay tumhein galay lagaanay kay liye.
Meri biwi ko mujhay phir se aik taaqatwar aadmi bantay huay dekhna hai.
Usko jaanna hoga ke main yeh theek kar doon ga.
Lekin humein iss mission ko karna hoga,
aur yeh tab tak nahin hosakta jab tak Elliot aur main saath nahin ho jaatay.
Mujhay kuch haftay dou
aur main waada karta hoon ke tum uss ko dekhogay.
Baich nahin sakay?
Nahin, woh chala gaya.
Kya hua?
Main bataata hoon kya hua.
Tum unn se rishta nahin qaaem kar paaye.
Mera thermos hee lelo misaal kay taur par.
Haan, tou kya? Tumhaaray tou bachay bhi nahin hain,
Baat yeh hai ke logon ko aik taaluq chaahiye hota hai.
Iss se tum zyaada bharosay kay qaabil ban jaatay ho.
Agar tumhaaray haath mein yeh ho
tou achaanak se tum aik jazbaati banday ban jaatay ho
jis ko apnay baap honay par buhat fakhar hai.
Iss se tumhaari baat mein dam aajaata hai.
Aaj raat main jaaoon ga.
Agli dafa baich dena.
Ghar kay mehmaanon ki khabar dekhte hain.
Ghar kay mehmaan, sab se haibatnaak...
James, tum nikaalay jaatay ho Big Brother kay ghar se.
- Pehla bosa? - Haan.
Tou kaisa raha?
Acha tha.
Kaafi Nau-Nazi beghairaton ko chura ghomp kar maarnay ka mauqa mila.
Pata hai mujhay qatal-o-ghaarat ka koi shauq nahin hai
kyunke main zindagi ki qadar karta hoon,
lekin jab Nau-Nazi ki baat aati haina,
jhoot nahin boloon ga, lekin maza aaya.
Mera matlab tha ke Alderson kay saath kaisa raha?
Uskay kaaghazaat aagaye.
Jald hee baahir nikal jaana chaahiye.
Acha waisay jab yeh baahir niklay tou iska kisi larki se chakkar kara dena.
Banda kab say band hee para hai.
Saamaan baandho.
Woh riha ho raha hai.
Yeh behtareen hai.
Usko buhat pasand aayega yeh.
Ab main yeh tumhein waapis de raha hoon, sambhaalnay kay liye.
Barrel atka hua tha.
Goli phansi hui thi.
Agli goli se tumhaari khopri urr jaati.
Tumhaari khush qismati hai, main ne uska khayaal rakha tha.
Tou mulaaqaat kay waqt kuch aisa hoga.
Hum Elliot tak puhanch chukay hain
aur tumhein mazeed hidaayaat mil jaayein gi jaisay hee tum log milogay.
Tab tak, hum chaahtay hain ke tum yahaan raho
taakay tum muqarrara muqaam se qareeb ho.
Ab tum humaaray driver ko pata bataao gay.
Jab tak tum bataaogay nahin usko pata nahin chalega ke jaana kahaan hai.
Agar bhook lagay tou room service bula lena.
Oh, khirkiyon se duur rehna, theek hai?
Ab hum sheher mein hain hum koi jokh nahin le saktay.
- Theek hai. - Ruko.
Mere suit ka kya?
Tyrell, hum baat kar chukay hain...
Mujhay uski zaroorat hai. Iss pe behes nahin ho sakti.
Mujhay sab se acha lagna hai uskay liye.
Tumhaari almaari mein hai woh.
Main abhi bhi mashwara doon ga ke na pehno.
Yeh koi anjaan jagah nahin hai,
agar tumhein yahaan kisi ne utha liya tou hum tumhaari hifaazat nahin kar saktay.
Main neeche aata hoon.
Tum Elliot ho?
Tumhein mera naam kaisay pata?
Nahin, nahin. Acha. Ruko.
Chambers and Church.
Humein ab sambhal kar rehna hoga.
Unhon ne kaha woh theek hojaayega.
Tumhein baith jaana chaahiye.
Jab woh uthay tou tumhein uss se baat nahin karni chaahiye.
Main yeh sambhaal loon gi.
Isko hospital mein hona chaahiye.
Yahaan ki haalat munaasib nahin hai.
Yeh...
Yeh mehfooz haathon mein hai.
Main samajh nahin paa raha. Main samajh nahin paa raha.
hum dono ko aik team hona tha, lekin woh yeh kehta raha ke main asli nahin hoon.
Uss ne kaha ke uss ne mujhay dekha nahin, lekin main tou uskay saamnay khara tha.
Hum baat kar rahay thay.
Tou uss ne yeh kyun kaha ke main asal nahin hoon?
Main samajh nahin paa raha. Main bas samajh nahin paa raha.
Yeh bilkul aisa tha jaisay woh aik alag shakhs ho.
Tyrell.
Haan?
Tyrell.
Mujhay kuch bataana hai tumhein Elliot kay baaray mein.
Tum sahih ho.
Woh kabhi kabhi aik alag shakhs ban jaata hai.